Cycas thouarsii | Florcom Gardens
July 2, 2009 by koos 0 Comments
Die Cycas thouarsii groei stadig in vergelyking met palmspesies, maar aansienlik vinniger as al die ander Cycads. Sade ontkiem stadig, maar ontwikkel na ontkieming baie vinnig. Suiers kom dikwels voor. Plante kan etlike meters hoog word.
Die manlike plante dra terminale keëls.
By die vroulike plante bestaan die keëls uit ‘n los roset van makrosporofile wat elkeen ‘n aantal naakte sade dra.
Sade is groot. Op die foto word saad van die Cycas thouarsii (agter) vergelyk met saad van die Revoluta (voor).
Die Cycas thouarsii kan direk in die grond of in houers op patios geplant word.
Plant op ‘n beskutte plek in gedeeltelike skadu. Die Cycas thouarsii se vinnige groei en kompakte vorm maak dit ‘n ideale eksemplaarplant wat besonder mooi vertoon waar dit enkel of in groepies van drie of meer aangeplant is.
Die Cycas thouarsii is gedeeltelik kouebestand en moet in skadu geplant word. Blare word beskadig deur te veel sonlig en indien die humiditeit te laag en die groeimedium te droog is.
Madagaskar, Seychelle-eilande, Ooskus van Afrika, Tanzania, Kenia en in die Zambesi- delta in Mosambiek.
Plant maklik voort deur middel van saad en suiers. Saad ontkiem egter baie stadig.
Prev:Plant van die week – Verbena
Next:Plant van die week – Philodendron selloum ‘Xanadu’